
R E F E R A T
pentru aprobarea trecerii din proprietatea Statului Român în proprietatea privată a Municipiului Timişoara a terenurilor din Anexa 1

	Având în vedere solicitările privind vânzarea terenurilor aferente imobilelor construcţii dobândite conform Legii 112/1995, precum şi a terenurilor care fac obiectul H.C.L.82/03.08.2012 modificată prin HCL76/2013, Direcţia Urbanism-Serviciul Banca de Date Urbană şi Cadastru a identificat terenurile din Anexa 1, proprietatea Statului Român, situate în intravilanul Municipiului Timişoara.
În conformitate cu prevederile Legii 18/1991, art.36, alin.(1), terenurile aflate în proprietatea statului, situate în intravilanul localităţilor şi care sunt în administrarea primăriilor, trec în proprietatea municipiilor.
	Imobilele respective nu fac obiectul unor litigii pe rol conform adreselor Serviciului Juridic nr. UR2014-9601/08.01.2015, CT2014-4348/10.10.2014,UR2014-18753/ 26.01.2015, CT2014-5684/16.12.2014, CT2014-4805/17.12.2014, CT2014-3000/04.09.2014, UR2014-6104/19.06.2014, CT2014-4348/10.10.2014, CT2014-4348/10.10.2014  sau a unor dosare nesoluţionate de revendicare în baza Legii nr.18/1991, a Legii nr.1/2000, a Legii nr. 10 /2001, O.U.G.94/2000, O.U.G.83/1999 şi a Legii nr. 247 /2005, conform adreselor cu numerele de mai sus de la Direcţia Clădiri, Terenuri şi Dotări Diverse şi de la Serviciul Administrare Fond Funciar.
Menţionăm că terenurile din Anexa 1 nu au fost cuprinse în domeniul public al Municipiului Timişoara atestat prin H.G.977/2002, H.G. nr.1016/2005, H.G.849/2009 şi H.G.1097/2011. Din analiza extraselor de carte funciară coroborat cu dispoziţiile anexei la Legea 213/1998, privind proprietatea publică şi regimul juridic al acesteia, rezultă că terenurile  respective nu sunt de natură a constitui domeniu public al statului, al judeţului sau al municipiului.
Având în vedere adresa Direcţiei Clădiri, Terenuri şi Dotări Diverse cu nr.CT2014-904/19.01.2015 prin care solicită radierea poziţiei nr.247 din anexa la HCL360/2013, deoarece cota de 15/50 este în mod greşit calculată din suprafaţa totală de 783 mp a terenului situat în str. Crişan nr.42,  C.F.402418 Timişoara (provenit din  C.F. 9533), top.22104-22105, Municipiul Timişoara fiind proprietar asupra cotei de 19/50 din terenul respectiv, conform HCL357/2013. 
Propunem emiterea unei hotărâri a Consiliului Local al Municipiului Timişoara prin care se aprobă trecerea din proprietatea Statului Român în proprietatea privată a Municipiului Timişoara a imobilelor din Anexa 1 care face parte integrantă din proiectul de hotărâre, precum şi radierea poziţiei nr.247 din anexa la HCL360/2013.

